35 



Plurimas tibi primum gråtes reddo quod volueris mihi nonnullarum 

 stirpium vera nomina iudicare, et deinde quod mei, et operum meorum in 

 tuis operibus memoriam facere volueris. Mea flora pedemontana licet tabulae 

 paratae jam sint nondum tamen lucem videbit, clinicis curis, lectionibus 

 publicis, et adversa valetudine impeditus postremam huic operi manum adhuc 

 admovere non potui. Gonfido tamen eam hoc anno sub praelo esse su- 

 daturam, et vehementer opto jam publicam factam esse novam tui ope- 

 ris specierum plantarum editionem. Plusculas hoc anno detexi rariores 

 stirpes nimirum Vallisneriam, Isnardiam, Pixidariam Lindernii, Thlaspi- 

 dium raphani folio, Centaurium illud majus Tournefortii sub nomine Arc- 

 tion in historia lugdunensi depictum, Bupleurum novum Gerardi, et alias 

 non paucas. Pro certo habeas me tibi eas omnes reservaturum et mis- 

 surum, quas tibi nondum visas ex tuis operibus colligere potero. Hac 

 aestate plurimum laboris contuli digerendo in ordinem horto Taurinensi, 

 et locupletando, qui mille circiter stirpibus auctus jam est. Omnes are- 

 olae, et singulae stirpes suis numeris signantur, ita ut edito denique 

 catalogo commodissime discipuli sine etiam praeceptore stirpes cognoscere 

 possint. 



Dignus et eximius tuus discipulus Glaudius Alströmer* aliquot heb- 

 domadas Taurini commoratus est, mihique valde gratulor plurimam cum 

 illo amicitiam iniisse. Gommisi optimi hujus viri curae fasciculum rariorum 

 stirpium, et semina nonnulla ad te mittenda. Schedulam mihi reliquit 

 continentem semina a te desiderata. Dabo operam ut omnia obtineas. 

 Norinulla his literis includo, alia sequenti hebdomada mittam. Aegre admo- 

 dum fero quod hoc anno licet omni adhibita cura semina moluccae frute- 

 scentis obtinere non licuerit. 



Gratulor plurimum de Tui egregii Filii primitiis. Tanto sub Prae- 

 ceptore, et Tanti Viri filius nequit non eximia cum Tempore praestare, 

 et Patris celebritate dignus fieri. Ut meo nomine plurimam ipsi salutem 

 dicas rogo. 



Tuae generositati hortus regins meae curae commissus plurimum se 

 tibi commendat, et ipse rogo ut seminibus rarioribus, quae tibi ad manus 

 erunt in literis missis augere velis. Notulam addidi illorum quae minime 

 germinarunt. Addo quoque indicem illarum stirpium suecicarum, quae 

 adhuc in meo horto sicco desiderantur. Nolo quidem omnino te a gra- 

 vioribus et utilissimis studiis removere, quamobrem te rogo ut per ali- 

 quem ex tuis discipulis velis dictarum stirpium sicca exemplaria mihi cu- 

 rare. Ego respondeam alpinarum et helveticarum speciminibus. 



Vale in totius Naturalis historiae incrementum Vir Sapientissime, 

 mihique porr o favere pergas. 



Dabam Aug.*^ Taurinorum die li^ januarii 1763. 



